
مبحث الصناعات الخمس: منشأ التقسيم وأقسامه
وصل كلامنا إلى الجزء الثالث والأخير من المنطق، وهو مبحث الصناعات الخمس. القياس المستعمل في الصناعات الخمس، كما مر علينا، تارة يستعمل باعتبار الهيئة والصورة والشكل. فقلنا: باعتبار الصورة والهيئة والتأليف والشكل تارة يكون اقترانياً وأخرى استثنائياً. وهذا الاقتراني تارة يكون حملياً بأقسامه وأخرى يكون شرطياً. والاستثنائي مرة يكون اتصالياً ومرة يكون شنو استثنائياً. هذا كنا نتكلم عن القياس من حيث الهيئة والتأليف والصورة والشكل. الآن راح نتكلم عن القياس باعتبار المادة المستخدمة فيه.
المقدمة من الصغرى والكبرى، المادة اللي داخلة في القياس من يا نوع؟ من يا نوع؟ هذا الكلام في المادة هو يسمونه مبحث الصناعات الخمس. والصناعة، كما مر علينا إذا تذكرون، قلنا هي ملكة نفسانية يقتدر بها على استخدام أمر لإثبات غرض، مثل الشخص اللي عنده صناعة النجاره في الأمور العملية؛ عنده ملكة ومهارة شنو؟ يصنع الأثاث.
نفس الكلام بالصناعة هاي الصناعة العملية، بالصناعة العلمية هم بعض الناس يتخذ بعض الصنعة والحرفة لإثبات أمر علمي، فاللي يعمل بصناعة البرهان يحاول يؤلف قياساً يجيب فيه مقدمات يقينية حتى يحصل على نتائج يقينية، هذا نسميه محترف لمهنة شنو؟ صناعة البرهان، بس هاي مهنة شنو؟ علمية، تلك مهنة شنو؟ عملية.
ذاك يسمو صناعة ومهارة النجارة عملاً، هاي يسمو صناعة ومهارة وحرفة البرهان علماً. فتلك هم يسموها صناعة عملية، هاي يسموها صناعة علمية. فلهذا سمى مبحث الصناعات الخمس. والصناعات الخمس باعتبار المواد هي خمسة. من اسمها خمسة هي خمسة أمور: هي البرهان والجدل والخطابة والشعر والمغالطة. طبعاً سؤال:
ما هو سبب انقسام هذه الصناعات إلى هذه الخمسة؟ مر علينا إذا تذكرون قلنا بسبب اختلاف المواد المستخدمة في مقدمات القياس، وبسبب اختلاف الأغراض التي نريد أن نحصلها من القياس اختلفت، وبسبب اختلاف مواد القياس، وبسبب اختلاف الأغراض من التأليف، وبسبب اختلاف النتائج المؤدية من هذا القياس انقسمت هذه الصناعات إلى خمسة.
فسبب انقسام الصناعات إلى خمسة هو اختلاف مادة المقدمات وما تؤدي إليه من النتائج، واختلاف الأغراض التي نريد أن نحصلها، لأن مرة احنا نريد نحصل على نتائج يقينية لمعرفة الحق ومطابقة الواقع فلا بد نستخدم برهان، ومرة تكفينا أنه نريد نحصل على نتائج هي حقاً ولكن بس حتى نغلب الخصم أو نخليه يعترف أو يسلم، هذا اللي يستخدم به من؟ بالجدل، فهذا معناه أنه يكفينا بالمقدمات تسليم من الآخرين أو الغلبة على الخصم، فتكفينا أي نتائج تظهر يقينية، سواء كانت تظهر ظنية ما يهمنا، لأن اللي يهمنا شنو؟ غلبة الخصم.
ومرة لا، نستعمل نتائج الغرض منها إقناع الجمهور، اعتراف العامة وتسليمهم وإقناعهم، هم ما يهمنا نريد يقيني ظني، فهذا يختلف باختلاف الأغراض. طبعاً، المواد إذا كلها يقينية هذا راح يصنع شنو؟ برهاني يقيني. هذا إذا صار برهاني من جهة مواده ومن جهة نتائجه؛ نتائجه شنو؟ أريد حقاً يقينياً واقعياً مطابقاً للواقع، هذا يصير برهاني. وإذا كانت نتائجي حتى لو ظنية، بس يكفينا أنه أنا أريد أغلب الخصم، هنا غرضي فقط غلبة الخصم، يقيني النتيجة ظني مالي علاقة، هذا شو يقول؟ يقول: اختلفت النتائج المقدمات مع اختلاف الأغراض، وهكذا باقي الصناعات الأخرى، سواء كان شعري أريد مثلاً أوجه انفعالات نفسية لبعض الناس حتى أخليهم يميلون لبعض الأمور، أو خطابي حتى أقنعهم وأميل العامة والجمهور لبعض الأمور من أجل الفعل والترك، أو كان مثل مغالطي هدفي شنو؟ بس اريد أقع الآخر المقابل بالخطأ أو المغالطة، أو بس أريد أخليه يغير رأيه، أو بس أريد أظهر نفسي كعالم عليه وأنا أغالطه بأمر غير مطابق للواقع. هذا كله يختلف بحسب اختلاف المواد واختلاف الأغراض واختلاف النتائج. هذا هو سبب وسر ومنشأ تقسيم الصناعات إلى خمسة: سبب اختلاف المواد، وأغراض تأليفها، والنتائج التي تحصل منها.
منشأ تقسيم الصناعات الخمسة
بعد معرفتنا للصناعة اللي هي الملكة النفسانية اللي يقتدر بها على ممارسة أمر لإثبات غرض، سواء كان على نحو الصناعة العلمية أو الصناعة العملية أو العلمية، وبعد ما عرفنا سر ومنشأ اختلاف الصناعات إلى خمس أمور، الآن نريد نسأل عن منشأ التقسيم، يعني كيف قسمنا هاي الصناعات إلى خمسة أمور؟ طبعاً القسمة هذه هي من القسمة الحاصرة العقلية. قسمة الصناعات إلى خمسة من قسمة الصناعات من قسمة العقلية الحاصرة. المحشي بين لنا نوع هاي القسمه، قال إنه الغرض من الصناعة إما يفيد يقين أو يفيد أمراً أو تأثيراً غير اليقين، احنا إن شاء الله راح نكتبه: إما يفيد يقين أو ما يفيد يقين.
طبعاً اللي يفيد اليقين ومقدمات يقينية ونتائجه يقينية لا شك هذا ماذا؟ برهاني، هذا البرهان. واللي يفيد غير اليقين، اللي يفيد غير اليقين يعني يفيد أموراً شنو؟ مخيلة، أمور مخيلة بس تفيد تأثير. والأمور المخيلة فقط تسوي تأثيرات عند النفس وتميل إلى أمر إما بنحو الترغيب أو الترهيب، إذا تبي تفيد أمور مخيلة فهذا يا نوع؟ التخييل، الشعر اللي يسبب انفعالات نفسية عند بعض الناس حتى يميل ويرغب للشيء أو يبتعد ويترك كل شيء.
هذا اللي فيه يقين هم بأقسام؛ مرة يقين جازم حقاً واقعاً، ومرة يقين غير جازم. طبعاً اليقين الغير جازم هذا منو؟ الجدل، لأنه احنا يفيدنا فقط شنو؟ نجادل الخصم ونفيده بامر يقيني حقاً ونغلبه به، بس حتى لو كان غير جازم. الأمر الآخر اللي يفيد اليقين الجازم، هذا الجازم يقسم قسمين: مرة يكون حقاً واقعاً يقينياً، وهذا منو؟ هذا البرهان حقاً يقيناً واقعاً. أو يفيد حقاً بس غير واقعاً، غير جازماً، هذا له تقسيمين: مرة نريد منه الغلبة على الخصم والاعتراف من العامة، هذا الجدل. ومرة ما نريد منه لا اعتراف العامة ولا غلبة الخصم، بس فقط نريد الإقناع، هذا شو يسموه؟ الخطابة.
الآن راح نسوي هذا المخطط هو حتى يبين الأمر به، نقول هكذا: إن الصناعات القياس المستخدم، القياس المستخدم نعم، القياس المستخدم إما يفيد تصديقاً أو لا يفيد تصديقاً.
إذا كان لا يفيد تصديقاً فهي أمور التخيل. إذا أمور التخيل أو لا تفيد فهذا هو الشعر، يعني المخيلات، اللي غرضها فقط إيجاد انفعالات نفسية عند الشخص حتى تخليه يميل ويأمر ويرغب له أو يبتعد عن أمر.
اللي فيه تصديق، هذا التصديق مرة يكون جازماً، مرة يكون غير جازماً.
إذا كان غير جازماً يعني شنو؟ يعني ظناً، يعني يفيد فقط الظن. إذا يفيد فقط الظن وغرض الإقناع؛ إقناع الجمهور، إذا يفيد ظناً وغرض إقناع الجمهور هذا منو؟ الخطابة.
إذا يفيد الجازماً، هذا اللي يقسم قسمين: مرة الجازم يكون على نحو اليقين، يقينياً. طبعاً يقينياً يعني حقاً واقعاً، حقاً واقعاً يعني مطابقاً للواقع. ومرة لا، لا يفيد يقيناً، هذا يعني لا يفيد يقيناً ولا حقاً ولا واقعاً. هذا اللي يفيد الجازم اللي يفيد يقينياً، هذا البرهان؛ لأن احنا غرضنا منه مقدمات يقينية حقاً مطابقاً للواقع. وأما الذي لا يفيد يقيناً ولا حقاً ولا واقعاً، قسمين: مرة بالاعتراف من العامة، يعني الجمهور والتسليم من عندهم، والتسليم الاعتراف من العامة أو التسليم من الخصم، هذا الجدل، نريد نخليه يعترف أو نغلبه. والذي لا يكون فيه لا اعتراف من العامة ولا تسليم من الخصم، إنما الغرض منه شنو؟ فقط المغالطة أو نعبر عنه فقط التضليل، إذا غرض التضليل؛ تضليل الغير، هذا شو نسميه؟ المغالطة.
ههاي صارت هي الصناعات خمسة. تفضلوا، تفضلوا شوفوا. غير الجازم هو الذي ينقسم إلى قسمين. الذي لا يفيد يقيناً لا هو جازماً، بس لا يفيد يقيناً ولا حقاً ولا واقعاً، هذا بقسمين: مرة باعتراف وتسليم، ومرة بلا اعتراف ولا تسليم، غرض بس التضليل. نعم. اللي باعتراف بالعمل وتسليم للخصم، هذا الجدل.
فالتصديق صار عندنا كم قسم؟ الأول هو البرهان هذا، هذا الأول البرهان. والثاني المهم هو منو؟ الجدل. والثالث المهم هو منو؟ الخطابة. والرابع المهم هو منو؟ الشعر. والخامس اللي هو منو؟ المغالطة. لا وينها؟ المغالطة. آه المغالطة. آه تضليل الغير، هاي تضليل الغير. يعني فقط هدفي أنا أريد أضلل المغالطة بتضليل الغير.
إذا كان لتضليل الغير فقط هدفك تضليل الغير، فهذا هو المبالغة، هذه صارت خمسة صناعات من تقسيم العقل الحاصر ولا سادسة لها؛ لأنها من نوع القسمة الحاصرة العقلية الدائرة بين النفي والإثبات؛ أما أو أو لا، لهذا قال المحكي، قال إنه إذا مقدماتك في التصديق بالمطلب له تأثير، اللي غير التأثير غير التصديق هو من هو؟ اللي هو الشعر. والأول إما يفيد ظناً أو يفيد جزماً، اللي يفيد جزماً هذا اللي فيه الظن الخطابة، واللي يفيد جزماً، اللي يفيد الجزم قسمين: مرة يفيد جزم يقيني واقع اللي هو البرهان، وإذا لم يفيد جزماً غير يقينياً ففيه قسمين: أما اعتراف أو تسليم، فهذا أبو الاعتراف والتسليم هو من هو؟ الجدل. أو بغير اعتراف أو غير تسليم فهذا اللي هو الخطابة. فتحصل عندنا خمس صناعات.
تفصيل الصناعات الخمس
أولاً: صناعة البرهان: الغرض منها معرفة الحق والاعتقاد بالواقع المطابق للواقع، يعني اللي يريد مثل شلون أهل الاعتقادات اللي يريد يطالب بالاعتقاد الحق الواقع حتى كعقيدة يمشي عليها لازم لازم نثبت له العقيدة الحقة الواقع المطابقة للواقع بمن؟ بالبرهان؛ لأن لا بد تكون النتائج يقينية. إذن الغرض من البرهان إثبات ماذا؟ اليقين الحق المطابق للواقع كالاعتقادات.
ثانياً: صناعة الجدل: الغرض منها فقط إفحام الخصم وغلبته، فقط هذا إسكاته وإلزامه بالحجة، هي يا صناعة؟ صناعة الجدل، اللي طبعا احنا مر علينا سابقا إذا تذكرون قلنا الجدل مو شرط اثنين يتجادلون، حتى لو كان شنو؟ جماعة ويا جماعة. فلهذا أنا هدفي أغلب الخصم حتى لو كان على نحو الجماعة وألزمهم بالحجة أتغلب عليهم وألزمهم بالحجة وأسكتهم، هذا الجدل.
ثالثاً: الخطابة: الخطابة الغرض منها فقط إقناع الجمهور، إذا اقتنع الجمهور راح بعد قناعته هو راح يميل أما لفعل أو يميل لمن؟ إلى ترك، وهذا هدف الخطيب من يقنع الجمهور إما يبعثهم على أن يفعلون فعل أو يتركون شنو؟ أمر. هذا الهدف منه لو لأجل العمل أو الترك.
رابعاً: صناعة الشعر: الغرض من صناعة الشعر وجود انفعالات نفسية داخل الإنسان حتى نخليه يميل مع جهة أو أو أو يبتعد عن جهة، بسبب شنو؟ تأثير المخيلات النفسية والانفعالات الداخلية، هذا الغرض من صناعة الشعر.
خامساً: المغالطة: المغالطة قلنا هدفها شنو؟ فقط لو تظليل الغير، يعني أنا أغالطك حتى أظللك، أوقعك بمن؟ بالخطأ وعدم مطابقة الواقع، أو إظهار العلم عليك، أني يعني أغالطك حتى أوقعك بالخطأ، حتى أظهر أنه أني صاحب علم وأنت شنو؟ ليس بصاحب علم. أو لا، أريد فقط أتفوق عليك بأي نحو، حتى لو كان شنو؟ غير مطابق للواقع، حتى لو كان على نحو التدليس، حتى لو كان هو التمويه، حتى لو كان على نحو المغالطة والوقوع في الخطأ، هذا الهدف من المغالطة. هاي صارت خمسة أمور.
ثم بعد ذلك المحشي قال: اعلم أنه المغالطة هاي التي ذكرناها تارة تستخدم مع إنسان حكيم يعني عالم، إذا استخدمتها ويا إنسان حكيم وعالم وردت تغالطه فهاي يسموها السفسطة، اللي إذا تذكرون قلنا مشى ظهور علم المنطق هو ظهور منو؟ السفسطائيين، اللي كانوا في العصر الروماني يستخدمون بعض الأمور المموهة اللي بيها تضليل والهدف الحصول على نتائج هي تميل ويا رغباتهم. فإذا المحشي يقول: إذا استخدمت مغالطة اللي هي شنو؟ اللي ذكرناها هاي لا فيها اعتراف من العامة ولا تسليم من الخصوم، فقط فيها تضليل والتمويه، وإنْسان حكيم وعالم، فترى هاي شو يسموها؟ سفسطة. السفسطة بالعلم الروماني القديم يستخدموها في مقابل الحكمة المموهة المدلسة. يعني شنو؟ يعني التي ليس فيها لا اعتراف، لا مطابقه للواقع، ولا شنو؟ تسليم له. مجرد حكمة مموهة مدلسة، الغاية والغرض منها شنو؟ إيقاعك في الخطأ أو في الغلط، هاي الغرض منها.
فإذا تستخدمها ويا الحكيم العالم يسموها سفسطة، يعني شنو؟ يعني حكمة مموهة مدلسة ليست مطابقة للواقع وليست هي قريبة منه، الغرض منه فقط الإيقاع في التوهيم والغلط والتضليل. وإذا استخدمت المغالطة التي ليس فيها اعتراف من العامة ولا تسليم من الخصم، ويا شخص جاهل، يعني ليس له علم، عبر عنه المحشي: غير الحكيم، هاي يسموها مشاغبة. ليش يسموها مشاغبة؟ لأن هذا الجاهل راح تثير بنفسه بعض الأمور اللي هي موافقة للاعتقاد الباطل، أو أو ما يعبرون عنه تهيج في نفسه الشر. مثال ذلك: يعني إذا الإنسان جاهل غير حكيم ما عنده أي علم، وأنت جيت استخدمت له نوع من أنواع المغالطة، قلت له: الله موجود، وكل موجود لبد أن يكون ذو مكان، وإلا وين يكون موجود؟ فلهذا الله ذو مكان. طبعا هذا هو غير حكيم، جاهل، ما عنده معلومات كافية يفرق بين الواجب والممكن، فلهذا صار عنده شنو؟ اعتقاد باطل، أن الله لابد أن يكون له ماذا؟ مكان. هذا هيج في نفسه الشر، أي الاعتقاد الباطل. هذا تهيج الشر والاعتقاد الباطل يسموه مشاغبة. يسمونه مشاغبة، يعني هو أجى هذا الشخص مغالط شاغبه وأوجد الشر والاعتقاد الفاسد في نفس الجاهل، شاغبه وأوجد الاعتقاد الفاسد في نفس الجاهل، هذا يسمونه مشاغبة؛ من يابا؟ من باب أنه هيج في نفسه ماذا؟ الشر والاعتقاد الباطل، خليته يعتقد أنه الله عز وجل ذو مكان، لأنه جاهل ما يفرق بين الواجب والممكن. هذا من جهة.
شروط مقدمات البرهان وسائر الصناعات
ثم قال: واعلم أن البرهان الذي ذكرناه لابد فيه من المقدمات اللي هي مادة القياس، هاي مادة القياس في البرهان لابد أن تكون يقينية، راح ياتينا اليقين هي الأمور الاعتقادية الجازمة المطابقة للواقع التي فيها ثلاثة أمور، كونها كون فيها تصديق جازم ومطابق للواقع وثابت، راح ياتينا، حتى تكون النتائج شنو؟ يقينية، يعني البرهان المقدمات هي يقينية، نتائجه شنو؟ يقينية.
سؤال: ما هو السبب في ذلك؟ يعني لماذا اشترطنا في القياس البرهاني ألا تكون مقدماته يقينية؟
الجواب: لأن الغرض منه الحصول على ماذا؟ على اليقين، الاعتقاد الجازم المطابق للواقع هو هذا احنا اللي نريده منك، الجزم والتصديق المطابق للواقع ما يكون إلا فقط وين؟ باليقينيات. زين شلون تحصل نتائج يقينية؟ لا بد أن تكون مقدماته يقينية؛ لأن احنا قلنا النتائج هي لازم لمن؟ بمقدماتها، يعني هي معلولة لعللها، فإذا كانت عللها يقينية تكون نتائج معلولاتها شنو؟ يقينية يقينية. الغرض منها الاعتقاد المطابق للواقع، فلهذا لا بد أن تكون يقينية.
أما باقي وسائر الصناعات الأخرى فلا نشترط فيها أن تكون أحد مقدماتها ماذا؟ يقينية، بل يكفي حتى لو كانت إحداها يقينية والأخرى غير يقينية. مثلاً الجدل، الجدل احنا شنو الغرض من الجدل؟ إفحام الخصم والتغلب عليه وإسكاته وإلزامه بالحجة. تقدر تجيب يقيني أحد مقدماته، الأخرى غير يقينية، كما لو كانت مشهورة أو كانت مقبولة تكفي، لأن راح تطلع النتيجة شنو؟ أيضاً مقبولة أو مشهورة أو أو أو المقابل يقبلها ويلزم بها كحجه عليه، وهاي تنفعنا في غرضنا يكفي.
وكذلك إذا ردت تستخدم مثلاً في صناعة الشعر، يكفيك أن تجيب أحد المقدمات شنو؟ مخيلية وهمية، فتكون النتيجة مخيلية وهمية؛ لأن النتيجة تتبع أخس المقدمات، فاذا كانت المقدمة ظنية تطلع النتيجة ظنية، وتكفينا الظنية ما دام عنده جدل وإزام خصم، إذا كانت وهمية مخيلية تكون النتيجة أيضاً شنو؟ مع أخس المقدمات أيضاً مخيلية وهمية، وتكفينا لوجود الانفعالات النفسية. هذا معناه أنه المقدمة اللي تستخدمها في سائر الصناعات الأربعة غير البرهان يكفي أن تكون شنو؟ غير يقينية.
بس المصنف بعد المحشي استدرك قال: نعم. استدرك قال: نعم، إذا ردت تدخل مقدمة غير يقينية لازم تدخلها مما هو أعلى، مو مما هو أدنى. مثال ذلك: إذا أنت عندك صناعة صناعة جدل، كونك تستخدم يقينية إحداها، والأخرى مثلاً مشهورة أو ظنية يكفي، تطلع لك النتيجة ظنية مقبولة تكفي تلزم الخصم، مو تستخدم بصناعة الجدل ما هو أدون، ما هو أدون اللي هو شنو؟ تجيب وهمية مخيلية؛ لأن إذا وأنت تريد صناعة جدل إذا جبت الأدون والأخس راح تكون النتيجة ويا من؟ ويا الأخس والأدون، فراح تطلع النتيجة مخيلية وهمية، والمخيلية الوهمية ما تفيد صاحب الجدل، راح تفيد شنو؟ صناعة الشعر. فلهذا قال: إذا ردت تدخل أحد مقدمات القياس وجبتها ويا غير ويا اليقينية وردتها من غير اليقينية ما يصير تجيبها من الأدون للأخس، تكون تجيبها من الأعلى.
تجيبها من الأعلى، يعني مثلاً تجيبها يقينية هاي يكفي، وإذا ما ردتها يقينية تجيبها ظنية، تجيبها مشهورة، تجيبها مقبولة، حتى تطلع النتيجة موافقة للجدل، وإذا ردتها أنت مخيلية شعرية أنت تجيبها كون أدون حتى تطلع ويا الأدون، أما إذا ردت جدل ما يجيب ما يصح تجيب الأدون الأخس اللي هو الوهم المخيلي وتريد منه جدل؛ لأن النتيجة راح تتبع ويا الأخس، تطلع النتيجة وهمية مخيلية وهاي ما تنفع صناعة الجدل؛ لأن ما تلزم الخصم، الخصم ما يؤمن بالوهم المخيلي، ما تلزمه أنت به ولا تفحمه ولا تتغلب به عليه، هاي تفيد منو؟ صاحب الانفعالات النفسية اللي الغرض منه وجود مخيلات في نفسه، هذه تلفعه. فلهذا قال المحشي: سائر الصناعات الأربعة غير البرهاني، لكن الحق أن تجعل أحد مقدماته غير يقينية، ماكو مشكلة. لكن استدرك قال: نعم، لابد أن تكون مما هي الأعلى، مو مما هي شنو؟ الأدون والأخس، وإلا لو ردت مثل صناعة الجدل وجبت الأدون والأخس اللي هو الوهم المخيلي ترى النتيجة ما تكون ظنية أو مشهورة أو مقبولة، راح تكون النتيجة شنو؟ وهمية مخيلية، لا تنفعك في إجهاز منو؟ الخصم.
فقال: فاعرف ذلك. يعني شنو فاعرف ذلك؟ يعني اعرف أن مقدمات القياس نتائج القياس تكون تبعاً لمقدماتها مع الأدون والأخس؛ فاذا أنت تريد نتائج ظنية ومشهورية ومقبولية، كون تجيب مقدمات ظنية مشهورية ومقبولية، تريد نتائج وهمية مخيلية، كون تجيب وحدة من المقدمات ماذا؟ وهمية مخيلية. ولا إذا ردت ظني أو مشهوري أو مقبولي في مقابل الجدل، وتجيب وياه مقدمة وهمية مخيلية، هذا ما يصير، لأن جبت الأدون والأخس، فراح تكون النتيجة ويا الأدون والأخس.
خلاصة ومراجعة المصنف
نطبق هذا المقدار حتى نصل إلى مقدار اليقينيات. قال المصلّي الأصلي: القياس إما برهاني، يعني مؤلف من مقدمات يقينية ينتج لنا صناعة البرهان، قال: يتألف من اليقينيات الصناعات الخمس.
قوله: القياس إلى آخره، قال المحشي: كما ينقسم أي القياس باعتبار الهيئة -الهيئة بمعنى التأليف والشكل والصورة- إلى استثنائي -هذا طبعا قدم الاستثنائي لقله الكلام به- واقتراني بأقسامها؛ لأن الاستثنائي قلنا أقسامه شنو؟ اتصالي وانفصالي. والاقتراني أقسامه شنو؟ حملي وشرطي. طبعا كل واحد منهم أيضا يقسم إلى أجزائه.
وينقسم من هو؟ القياس باعتبار المادة، المادة يراد بها المقدمة اللي تستخدم في ضمن القياس المتكونة من الصغرى والكبرى، إلى الصناعات الخمس. والصناعة كما قلنا هي ملكة نفسانية وقدرة مكتسبة يقتدر بها على استعمال أحد الأمور للحصول على أحد الأغراض، وبحسب الإمكان، إيش قد ما يمكنه الإنسان يحصل على النتائج بالاستخدام، وتقسم إلى الخمس، طبعا قال خمس لأن هذه القسمه حاصرة عقلية لا سادسة لها. أعني البرهان كما سوف ياتينا؛ لأن البرهان اللي مقدماته يقينية والغرض منه شنو؟ الحصول على الحق واليقين والواقع. والجدل اللي هي قد يكفي في مقدماته أن تكون ظنية بس قد تكون مشهورة، مقبولة، مسلمة، حتى الغرض منه شنو؟ حامل خصم واسكاته وإلزامه بالحجة. الخطابة تكفي أن تكون أيضاً مقدماته مشهورة مقبولة مسلمة، الغرض منه إقناع الجمهور والاعتراف والتسليم من عندهم. الشعر أنه أحد مقدماته تكون مخيلية أو وهمية حتى تكون النتائج له شنو؟ مخيلات توجب انفعالات نفسية داخلية عند الإنسان تجعله يميل إلى جهة ويبتعد عن جهة. المغالطة؛ إيش تستخدم في أحد مقدماتها؟ نستخدم مخيلات، نستخدم وهميات، نستخدم أمور غير مطابقه للواقع، الغرض منه نوصل إلى قضية ظنية أو وهمية أو غير مطابقة للواقع، الغرض منها شنو؟ الغرض منها إيقاع الغير في المغالطة وتوهيمه، نعم.
وقد يسمى تسمى يعني تسمى صناعة المغالطة بالسفسطة كما سوف تأتي له. هاي متى تستخدم؟ إذا استخدمتها مع الحكيم العالم، يعني تعتبر من نوع الحكمة المدلسة المموهة، يعني شنو؟ التي ليس فيها لا مطابقة للواقع ولا قرب منه. ليش نعم؟ ها، لأن إذا ويا العالم راح تصير حكمة مموهة، العالم منتبه لها، لكن الجاهل راح تسوي عنده مشاغبة، راح تهيج الشر في نفسه وتخليه يعتقد باعتقاد باطل. الحكيم العالم يعترف يعتبر يعتبرها هاي سفسطة، هو يميزها، يقول: هاي حكمة مموهة مدلسة، شلون استخدام الشبهة في مقابل البديهية؟ العالم لما تستخدم له شبهة مقابل بديهية ما يسلم بها، راساً يتوقف، شو يقول لك؟ يقول لك: لا، هذه شبهة مقابل بديهية، ما أعترف ولا أسلم لك بها؛ لأنه حاكم عليم. فإيش يقول لك؟ يقول لك: هذا كلامك مجرد سفسطة، مجرد حكمة مموهة مدلسة، يعني جاي تسفط كلام تريد به الأمر نتيجة غير مطابقة للواقع، فلهذا يوقف عنده. فإذا يعترف الحكيم العالم راساً يميزها أنَّ هاي سفسطة. زين، الجاهل غير الحكيم ما يميز هاي سفسطة، شو تسوي عنده؟ مشاغبة، يعني تهيج فيه نفس الشر والاعتقاد الباطل، مثل هذا الجاهل اللي قنعناه بأن الله موجود، وكل موجود ذو مكان، إذن الله ذو مكان، ما يقدر يميزها، أو إذا جبنا له شبهة مقابل بديهية شنو؟ يقع في الشبهة والالتباس ويسلم بها، ما مو مثل الحكيم العالم راساً يتوقف شو يقول؟ يقول: هاي الشبهة مقابل بديهية، ما أسلم بها، وإذا أنا ما قدرت أميزها يكفيني أتوقف عندها. لكن الجاهل لا، تهيج فيه نفس الشر وتخليه يعتقد باعتقاد باطل. فلهذا إذا استخدمناها ويا الحكيم العالم شو نسميها؟ سفسطة، راساً الحكيم العالم يميزها، يقول: هذا هذه مجرد حكمة مموهة مدلسة، ترى أنتم تريدون توصلون إلى نتيجة هي غير مطابقة للواقع وبعيدة عنه. والجاهل مشاغبة؛ لأن راح تهيج عنده الشر.
قال: لأن هسه الان هذا قوله: لأنه إذا سال سائل قال إنه ما هو منشا وسر تقسيم هاي الصناعات إلى خمسة؟ يعني أساس أساس التقسيم على يا أساس أولاً؟ وليش صارت خمسة اقسام؟ يقول له: أساس القسمة أساس القسمة هو حصول النتائج، يعني الأغراض، أغراض التأليف وحصول النتائج، يعني غرض القسمة أو أساس القسمة هو ما هي المواد المستخدمة بالقياس وشنو أغراضها وشنو النتائج اللي نحصل عنها؟ صارت إلى خمسة أمور.
أم لأن مقدماته، يعني مقدمات القياس، إما تفيد تصديقاً، يعني تصديقا يعني شنو؟ يعني اعتقاد، اعتقاد وقبول للمطلب، أو المراد إثباته، أو تأثيراً آخر غير التصديق. شنو التأثير الآخر غير التصديق؟ اللي هو التخييل. التخييل هو تصور نسبة تامة خبرية لا تدعم بها النفس، بس تقبل بها وتميل، تميل تميل لها، تميل لها أما تتأثر بها ترغيباً أو ترهيباً، يعني اللي الشخص اللي يصير عنده مخيلات هو يتصور نسبة تامة خبرية بس ما يدعم بها على نحو التصديق، إنما مجرد يميل معها؛ لأنها مخيلة، يميل معها مخيلاته تميل معها من باب الترهيب أو الترغيب، هاي يسموها المخيلات. هذا التخيل اللي هو يسبب لنا ترهيب وترغيب ويسبب انفعالات نفسية داخلية عند الإنسان، هاي تفيد صناعة ياهو؟ الشعر؛ لأن غرض الشعر إيجاد مخيلات في النفس ترهب وترغب السبب إقبال وإدبار. قال: اعني التخيل. والثاني الثاني منه ما يفيد تأثيراً غير التصديق، اللي هو التخييل، هذا يسموه صناعة الشعر. والأول الأول منه ما كانت مقدماته تصديقية، هذه هذا مقدم ما كان مقدماته تصديقية، يعني ما يفيد التصديق، يقسم إلى قسمين: إما أن يفيد ظناً أو جزماً. فالف الأول اللي ما يفيد ظناً هو الخطابة، هذا احنا جعلناه غير جازم، يفيد ظناً بغرض إقناع الجمهور، هذا الخطابة. والثاني ما يفيد جزماً، هذا ما يفيد جزماً قلنا يختم قسمين: إذا أفاد جزماً يقينياً هذا النوع الأول، إذا ما يفيد تصديق الجزم يقينياً يعني حقاً واقعاً فهذا هو البرهان. وإلا، يعني شنو إلا؟ يعني إن كان جزماً لكن غير يقينياً، هذا شوفوا مشايخنا، تصديقاً يفيد جزماً لكن لا يفيد يقيناً ولا حقاً ولا واقعاً، هذا يقسم قسمين. آه احسنتم، إن كان اعتراف فيه عموم الاعتراف من العامة، طبعا الاعتراف يعني القبول والتسليم من العامة، يعني من الجمهور. أو التسليم من الخصم، هذا هو من هو؟ الجدل. طبعا ليش قال الاعتراف من العامة؟ لأن احنا مر عليها سابقاً الجدل لا يختص بين التجادل بين الاثنين، بل حتى الجدل ويا الجمهور، فإذا فاد اعتراف وتسليم من الجمهور هذا شنو؟ غلب على الخصم فهو جدل. زين، إذا فاد التسليم من الخصم جاي يتجادل ويا شخص واحد وخليته يسلم بالنتيجة مالتي نقول أيضاً هذا شو يسمى؟ جدل. وإلا، يعني شنو إلا؟ يعني إذا كانت مقدماته تفيد جزماً غير يقيني وما فيه لا اعتراف من العامة ولا تسليم من الخصم، إنما غرضه فقط التضليل، هذا شو نسميه؟ المغالطة.
ف واعلم، طبعا هسه صار عندنا المحصلة، هناك خمس صناعات: صناعة البرهان قلنا الغرض منها معرفة الحق واليقين الواقع. صناعة الجدل الغرض منها إفحام الخصم وتسليمه وإلزامه بالحجة. صناعة الخطابة الغرض منها شنو؟ إقناع الجمهور وتصديقهم لأجل عمل أو ترك. صناعة الشعر الغرض منه انفعالات نفسية. صناعة المغالطة الغرض منها تضليل الغير أو تعجيزه.
قال: أعلم إن المغالطة. إيش فضل، أنا أعمل شيء، يمكن أن نقول عموم الاعتراف من العامة أن الخصم لا يقع إلا بين اثنين، لكن الجمهور إن اعترف بمقدماتي، وإن صار إذا صار يعني يبي له ويا صاحب أحد المجادلين يصير اعتراف من العامة، وهذا هم يصح بعد هذا هم يصح، وهم يصح، لكن احنا مر علينا بدراسة سابقة بمنطق المظفر الجزء الثالث أنه الجدل ما يختص بين اثنين، بل يمكن لك أنت واحد ويجي مجموعة يجادلوك خمسة، فالخامسة هم جمهور، هذا هم قسم من الجمهور. صحيح كلامك، أي في مقامك هم صح، هم يصح، انه المجادلين اثنين والجمهور يستمع لهم ويميل يعترف ويسلم ويا أحد المتجادلين، فبالتالي النتيجة هاي صار اعتراف، مو إلا أنت جادلت الجمهور بس صار اعتراف من الجمهور، هم يصح، هم يصح، ويصح أيضاً إذا كان أنت جاي تجادل الجمهور خمسة أو أي حتى لو ألف، يسلم المقابل، ما دام الجمهور سلم وصار يعني راح يصير راح يصير، مو احنا الجدل نريد به عنصر الغلبة، الغلبة على الخصم، زين إذا الجمهور هو مو خصم الك، جاي بس مستمع مستمع الك يريد يشوف يقتنع أو ما يقتنع، ما راح يصير خصم الك، راح راح يصير إقناع منك للجمهور، وإذا صار إقناع للجمهور بعد ما صار جدل، صار شنو؟ خطابة.
ما يخالف، مو مو مو ترى الخطابة هم بها اعتراف من العامة عن طريق إقناعهم، إذا أنت أقنعتهم راح شو يصير عندهم؟ اعتراف وتسليم الك، راح يعترفون لك ويسلمون لك إذا أقنعتهم، أما إذا ما أقنعتهم لا يعترفون لك ولا يسلمون لك ولا يقتنعون بك، هذا هذا راح يصير راح يصير شنو؟ خطابة. الجدل نريد به عنصر الخصم والمجادله، يعني شنو؟ إزام الخصم بالحجة والتسليم منه. نعم، مرة يكون المجادل واحد ومرة شو يكون؟ جمهور، ماكو مانع يجون خمسة أو عشرة من الجمهور يجادلونك مثلاً، هذا ماكو مانع من عنده، بالتالي نسميها مجادلة ولا ما نسميها؟ ما نسميها مجادلة، ما تختصر مجادله بين المتجادلين الاثنين، لا ما تختصر.
قال: وإلا، يعني شنو وإلا؟ قال: انتهينا منها، قال: واعلم أن المغالطة إن استعملت في مقابل الحكيم، طبعا المغالطة كما قلنا يعني التضليل، استعمال مثلاً أشياء وهمية الغرض منها التضليل وإيقاع الآخرين في الخطا، كما راح ياتينا أنه يستخدم نوع من أنواع المموهات أو نوع من أنواع المضللات، هذا إذا استخدمناه في مقابل الحكيم -المراد بالحكيم يعني العالم- إذا عالم، راساً العالم يكتشفها، شو يقول عليها هاي؟ سفسطة، هاي حكمة مموهة مدلسة، ترى ما مطابقة للواقع، راساً يكتشفها سميت السفسطة.
طبعا السفسطة صح تاتينا، راح يبينها المحشي إن شاء الله في دروس آتية أنه مشتقة من سو فسطا، اللي هي معربة عن سو فاسطا، يعني الحكمة المموهة المدلسة. وسابقاً اليونانيين كانوا يستخدمون كلمة السفسطائي بمعنى الحكيم، فلهذا قلنا اللي يكتشف المغالطة شو نسميه؟ نسميه حكيم؛ لأنه يعرفها هاي سفسطة. فلهذا سابقاً اليونانيين اللي كان الشخص الذي يعرف بالحكمة المموهة المدلسة أو هو يستخدمها يسموه سفسطائي، يعني شنو؟ حكيم يعلم بما يستخدمه من حكمة مموهة مدلسة. أما الآن المراد به هنا بالسفسطة يعني الحكمة المموهة المدلسة التي لا حقيقة ولا واقعية لها.
وإن استعملت -أي المغالطة- في مقابل غير الحكيم، غير الحكيم منو؟ الجاهل اللي ما عنده علم، راح سميت مشاغبة؛ لأن راح تشاغب وتثير فيه نفس الشيء، تهيج فيه نفس الشر وتخليه يعتقد اعتقاد باطل، مثل اللي مثال اللي ذكرناه، شخص مشاغب يريد يستعمل مغالطة، قال لك: الله موجود، وكل موجود ذو مكان، إذا الله لابد له أن يكون ذو مكان. هذا يسموها مغالطة.
استعملنا مغالطة أن الكل موجود له من مكان، شنو شنو وقوع التمويه والتدليس والمغالطة في هذا القياس ماله؟ أن الموجود لابد له من ذو مكان، احنا نقول له: لا، هذا الموجود الممكن له شنو؟ مكان، أما الموجود الواجب هذا يستحيل أن يحده مكان، نعم.
واعلم أيضاً أنه يعتبر في البرهان أن يكون مقدماته، يعني الصغرى والكبرى التي هي مادة القياس، باسرها، يعني بتمامها يقينية، يعني إذا تجيب لنا الصغرى يقينية يكون الكبرى أيضاً شنو؟ يقينية. طبعا ما هو السبب؟ لأن قلنا إذا كانت مقدمات القياس يقينية فالنتائج شنو؟ يقينية، راح يتحقق غرض استخدام صاحب صناعة البرهان، نعم، الحصول على اليقين والحق الواقع، كما صاحب الاعتقاد اللي يريد العقيده الصحيحة، يريد العقيدة الصحيحة اليقينية المطابقه للواقع؛ لأن هو يريد ينتهجها ويسلكها، هذا ما نستخدم إلا إلا قياس شنو؟ صناعة البرهان، حتى نخليه يوصل لليقين والواقع.
نعم، أما إذا كانت مقدمات القياس أحدها غير يقيني أو بتمامها وأسرها غير يقينية، راح تكون النتائج شنو؟ غير يقينية، إذا ما تحقق غرض صناعة البرهان، فإذا ما تحقق غرضه على اعتبار النتائج تتبع أخص المقدمات، وإذا كانت إحدى المقدمات غير يقينية كانت النتيجة غير يقينية، هذا ما يتحقق غرض وصناعة البرهان.
قال: بخلاف غيره من الأقسام، يعني الأقسام الأربعة الأخرى، سواء كانت خطابة شعر مغالطة هاي ماكو مانع تجيب وحدة من المقدمات شنو؟ غير يقينية؛ لأن مو الغرض من المقدمات، مو الغرض من نتائج الحصول على منو؟ اليقين، الغرض منه حسب نوع الصناعة، أما غلبة خصم أو انفعالات نفسية في داخله أو تمويهه أو إيقاعه في المغالطة.
فلهذا قال: مثلاً يكفي في كون القياس مغالطة أن يكون أحد مقدماته، اللي هي الصغرى والكبرى، وهمية، راح تاتينا الوهميات. الوهميات هي نوع من أنواع القضايا غير المطابقة للواقع، اللي يقاس فيها الأمر الغير محسوس على الأمر المحسوس، راح تاتينا إن شاء الله نوع الوهميات، وإن كانت الأخرى يقينية، يعني شنو؟ النتيجة تتبع أخص المقدمات، إذا أنت تريد نتيجة وهمية حتى لو كانت ظنية النتيجة تطلع لك وهمية ظنية حتى لو المقدمات شنو؟ يقينية.
مثال ذلك: إذا أريد صناعة الجدل، شنو غرضك من الجدل؟ بس أريد أغلب الخصم، حتى لو كانت النتيجة ظنية، حتى لو ظنية، يقول لك: جيب مقدمة ظنية، بس أن تكون الظنية من المشهورات، مقبولات، مسلمات، حتى النتيجة تكون أيضاً مشهورة مقبولة مسلمة ظنية، تفحم الخصم.
مثلاً صناعة الشعر، شنو غرضك بالشعر؟ فقط أريد يوجد انفعالات نفسية عند المقابل، أريد أخليه يميل أو يبتعد، يميل يرغب أو يبتعد، يقول لك: جيب له مخيلة وهمية هم تطلع مخيلة وهمية النتيجة، هذا معناه أن القياس إذا تستخدم غير يقيني استخدمه من الأعلى حتى النتيجة تطلع مطابقة لغرضك، أما إذا استعملته من الأدون الأخس -يعني أنت تريد برهان تريد جدل وتجيب مخيلة وهمية- راح تطلع النتيجة مخيلة وهمية، ترى هاي توافق أبو الشعر، توافق منو؟ أو الجدل.
هذا المحشي استدرك، قال: نعم، ما يصير تستخدم الأدون أخس. قال: مثلاً يكفي في كون القياس مغالطة أن يكون أحد مقدماته وهمية، وإن كانت الأخرى غير يقينية ليقل النتيجة تتبع أخص المقدمات. نعم، هذا استدراك: يجب أن لا يكون فيها، يعني في مقدمة المغالطة، ما هو أدون، أدون يعني أخس منها من الوهمية، اللي أخس من الوهمية منو؟ مثلاً المخيلة الشعرية، ما يصير تجيبها في الجدل؛ لأن راح تطلع النتيجة مخيلة وهمية شعرية مخيلة وهمية، وهي المخيلة الوهمية ما تفيد أبو الجدل، تفيد منو؟ أبو الشعر، فما يصير إذا تستخدم غير اليقيني لا تجيبه من الأدون الأخس، جيبه منين؟ من الأعلى.
نعم، يجب أن لا يكون فيها، يعني في مقدمة المغالطة، ما هو أدون، يعني أخس منها، كالشعريات المخيلات، وإلا النتيجة راح تصبح شنو؟ أدون وأخس من الجدل، فاذا ما راح نلحقها بالجدل، نلحقها بالشعر؛ لأن النتيجة تتبع أخص المقدمات اللي هي المقدمة الخيالية.
والا، يعني شنو والا؟ يعني لو أرادنا صناعة الجدل وجبنا مخيلة شعرية راح شنو يلحق بالادون؟ بعد ما نسميها هاي جدل، راح شنو نسميه؟ شعر؛ لأن النتيجة تتبع أخص المقدمات، فالنتيجة اللي بيها أخص أدون اللي هو المخيل راح تطلع النتيجة مخيلية. نعم قال: فإن المؤلف من مقدمة مشهورة وأخرى، طبعا ليش قال مشهورة؟ لأن راح ياتينا في باب الجدل المقدمة اللي تستخدمها إذا تريد تفحم بها الخصم لازم تكون لو مقبولة لو مسلمة لو مشهورة، وإلا ما يعترف الخصم بها. مقدمة مشهورة وأخرى مخيلة، وإذا جبت لنا ويا المشهورة من المخيلات لا يسمى جدلاً؛ لماذا؟ لأن النتيجة راح تتبع ويا الأخص المخيلي المخيلي، فنسميه شعرياً بل شعرية، فاعرفه، يعني شنو فاعرفه؟ أي اعرف أن التحاق القياس بأدون المقدمات، فكل قياس يتبع أدون مقدماته، إذا كان أدون مقدماته ظني تكون النتيجة ظني، إذا كان أدون مقدماته مخيلي يكون النتيجة مخيلي، وهكذا.
نعم قال: واما قوله من اليقينيات فياتي الكلام عنه والحمد لله رب العالمين.




